
 Приложение  А
ЗАДАНИЕ ЗА РАБОТА И ОБХВАТ НА УСЛУГИТЕ

МЕДИАТОР  на УСЛУГАТА „ДОПЪЛНИТЕЛНА ПОДГОТОВКА ЗА РАВЕН СТАРТ В УЧИЛИЩЕ”   по проект на община Стралджа „ С ОТГОВОРНОСТ И ГРИЖА ЗА ДЕЦАТА ОТ 0 ДО 7 ГОДИНИ ОТ ОБЩИНА СТРАЛДЖА - 2 ”

І. ОБЩИ ПОЛОЖЕНИЯ

1.1. Настоящата процедура на директно предоставяне на безвъзмездна финансова помощ  по ОП”Развитие на човешките ресурси” 2014-2020, приоритетна ос 2 „ Намаляване на бедността и насърчаване на социалното включване”, процедура BG05M9OP001-2.004 „Услуги за ранно детско развитие” има за цел превенция на социалното изключване, намаляване на бедността сред децата чрез инвестиции в ранното детско развитие и чрез подкрепа за дейността на създадените по Проекта за социално включване (финансиран със Заем 7612BG от Международната банка за възстановяване и развитие в периода 2008 – 2015 г.) интегрирани услуги за ранно детско развитие, насочени към деца до 7 годишна възраст от уязвими групи, вкл. деца с увреждания и техните семейства, както и бъдещи родители. 

Процедурата има за цел да се предостави подкрепа на деца в ранна детска възраст и техните семейства за подобряване на достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализирани институции. Чрез подобряване на готовността на децата за включване в образователната система и подкрепата за формиране на родителски умения сред уязвимите групи родители, се цели да се ограничи и предаването на бедността между поколенията.
1.2. Проект  „С отговорност и грижа за децата от 0 до 7 години от община Стралджа - 2”, община Стралджа  

Община Стралджа изпълнява Проект „С отговорност и грижа за децата от 0 до 7 години от община Стралджа -2  ”,  съгласно Договор за предоставяне на безвъзмездна финансова помощ   BG05M9OP001-2.004-0008  
Обща цел на проекта:

                 Превенция на социалното изключване и намаляване на бедността,  чрез подкрепа на децата в ранна детска възраст и техните семейства за подобряване достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализирани институции. 
                Чрез реализирането на услугите предвидени по този проект ще се постигнат следните специфични цели в областта на ранното детско развитие в общината: 

· ще се свържат децата и семействата в риск с подходящи социални, образователни, здравни, административни и други услуги в зависимост от техните нужди и проблеми.Услугите, които ще се реализират по проекта са своеобразен диспечерски пункт към други услуги и нуждата от тях се поражда от факта, че един от проблемите на семействата и децата в риск е ниската им социална компетентност, незнанието/неумението да се обърнат към подходяща институция или специалист, които да им помогнат в решаването на проблемна ситуация;

· ще придобият знания и умения за развитие на нагласи за поведение, подпомагащо пълноценното развитие на детето, социалната интеграция и семеен живот;

· ще се  повишат компетентността/способностите на родителите да изпълняват по-качествено своите родителски роли, чрез промяна на нагласите, отношението, развитието, знанията и уменията за добро родителство;

· ще  се развият способностите на децата в съответствие с техните възможности и желания, да разбират по-добре себе си, другите и света чрез специфичния език на изкуството, спорта, в условията на взаимодействие в група.

Целеви групи по проекта:
            Основните целеви групи деца в риск (0-7 г.) са: Деца от уязвими етнически групи, в частност ромската общност; Деца, чиито родители са безработни; Деца, чиито родители получават социални помощи; Деца без личен лекар, или чийто личен лекар не е педиатър; Деца, чиито родители не са здравно осигурени; Деца, не посещаващи детска градина или не ползващи друг тип услуга за грижа за деца; Деца, за които родителите не полагат достатъчна грижа; Деца с увреждания; Деца със здравословни проблеми.                          

             Основните целеви групи родители (на деца от 0 до 7 г.) са: Родители от уязвими етнически групи, в частност ромската общност; Родители, получаващи социални помощи; Безработни родители; Родители на 3 и повече деца; Самотни родители; Бъдещи родители от уязвими групи; Родители (най-вече майки) в рискова възраст; Родители без или с ниско образование; Родители, живеещи в лоши жилищни условия; Родители, които не полагат достатъчна грижа за децата си (регистрирани в полицията и Дирекции „Социално подпомагане” на АСП); Родители на деца с увреждания; Родители на деца със здравословни проблеми;Здравно неосигурени родители; Родители на деца във висок риск (забавяне в развитието и др.).  
II. ЦЕЛ НА ЗАДАНИЕТО

          Целта е да бъде подпомогнато изпълнението на Проект „С отговорност и грижа за децата от 0 до 7 години от община Стралджа - 2” на община  Стралджа чрез наемане на медиатор по проекта, който ще подпомага педагога  при предоставянето на следните услуги/дейности по проекта:
    Допълнителна педагогическа подготовка за повишаване на училищната готовност на децата за  равен старт в училище

Услугата „ Допълнителна педагогическа подготовка за повишаване на училищната готовност на децата за  равен старт в училище ” цели чрез създаване на летни групи/училища да се доразвият или да се съхранят придобитите когнитивни и социални умения в предучилищното образование. Посещавайки лятно училище, децата ще имат възможност да доразвият или да съхранят придобитите когнитивни и социални умения преди да постъпят в училище. В летните училища образователните елементи се комбинират с игри и дейности, обогатяващи познанията на децата за обкръжаващия свят. Летните училища предоставят дейности за подобряване на предучилищната подготовка като:

· Преодоляване на затруднения в изучаването на български език и др., осигуряване на възможност за равен старт в първи клас в смесени училища. Децата се разделят на групи в зависимост от техните нужди;

· Игри в съответствие с предпочитанията на децата;

· Кратки екскурзии в или в околностите на града или селото;

· Включване на родителите в екскурзиите като придружители;

· Организиране и провеждане на състезания, викторини и др. в края на летните училища;

· Ежемесечни срещи с родителите. Мотивация за равен старт на техните деца при постъпване в първи клас;

· Включване на родителите в подготвителната работа;

· Закупуване на книги и материали за първи клас, като стойността им се разделя с родителите. (Покриване на всички разходи за сметка на проекта е свързано с липса на интерес от страна на родителите); 

· Създаване на групи от деца от рисковите общности за преодоляване на изоставянето по отношение на придобиването на социални умения и свободното владеене на български език. 

Родителите също следва да бъдат включени и информирани с цел поддържане на тяхната мотивация за записване на децата в училище.  

Услугата ще се предоставя за период от 2 месеца -  юли и август 2017г.   в рамките на лятната ваканция. Продължителността на заниманията с една група е един месец. Една група деца, ще имат занимания всеки делничен ден по 4 часа. Групите ще бъдат съставени от 15 деца.
ІІІ. обхват НА ЗАДАНИЕТО 

           В съответствие със заложените в Проект „ С отговорност и грижа за децата от 0 до 7 години от община Стралджа - 2 ” на община  Стралджа цели, изисквания и характеристики за всяка една дейност и с описаните в раздел ІІ услуги, медиаторът ще извършва следните задачи:

1. Провеждане на работа на терен – откриване на случаи, установяване на първоначален контакт с представители на целевите групи, поддържане на връзки, информиране, ориентиране, посредничество; 

2. Участие в оценка на потребностите на конкретните целеви групи, с които работи – дефиниране на проблемите, конкретните нужди и оплаквания, рисково поведение;

3. Работа със семейството по отношение на мотивиране за включване и участие на детето в услугата „Допълнителна педагогическа подготовка за равен старт в училище”;

4. Разпространение на информационни и образователни материали сред целевите групи;

5. Съдействие за провеждане на информационни срещи за предоставяне на услугата „Допълнителна подготовка за равен старт в училище”;

6.  Придружаване на децата до услугата по указание на педагога и след писмено съгласие на родителите;

7. Подпомагане на педагога в услугата „Допълнителна педагогическа  подготовка за равен старт в училище” при осъществяването на неговите задачи;

8. Подпомагане на педагога в услугата „Допълнителна педагогическа подготовка за равен старт в училище” при реализация на дейностите по отношение на връзката „специалист – семейство”; 

9. Участие в посещенията, заедно с децата и родителите, на общообразователните училища с цел запознаване с началните учители и учебната обстановка;

10. Участие в подготовката и провеждането на дейности за популяризиране и обсъждане на услугите по проекта.

При изпълнение на задачите педагогът е длъжен:

· да спазва Етичния кодекс на работещите с деца и етичните принципи на социалната работа с деца, семейства и общности;

· да прилага Методиката на екипната работа по случай;

· да прилага Методическото ръководство за предоставяне на услугите „Формиране и развитие на родителски умения” и „Семейно консултиране и подкрепа”, създадено по ПСВ;

· да спазва Програмата за обучение за предоставяне на услугите „Формиране и развитие на родителски умения” и „Семейно консултиране и подкрепа”, създадена по ПСВ;

· да участва в срещите на екипите от консултанти на услугите по проекта, както и да им оказва съдействие, съгласно своите компетентности;

· да води и поддържа документация за изпълнението на възложените му задачи;

· да участва в обучения, организирани от МТСП и община Стралджа;

· да оказва съдействие на органите за закрила на детето в общината; 

· да сигнализира на компетентните органи в случай на дете в риск и да оказва съдействие при работата по случая.

Основно дейностите ще се изпълняват в следните населени места : гр. Стралджа и селата Зимница и Лозенец, 

Мястото/местата, където ще си изпълняват дейностите, е/са както следва:

      1. гр. Стралджа,   ул. „Хемус” №67 

        Сградата за социални услуги
ІV. ЗАДЪЛЖЕНИЯ НА ВЪЗЛОЖИТЕЛЯ

Условията (помещения за провеждане на дейностите, консумативи, техника и др.) за изпълнение на дейностите ще бъдат осигурени от община Стралджа

С приемане на извършената работа от Ръководителя през отчетния период от община Стралджа.

V. ОЧАКВАНИ РЕЗУЛТАТИ  
1. Проведени 40 посещения за работа на терен;

2. Оказано съдействие/насочване/посредничество/придружаване и др. за ползване на услугата на 30 деца,  родители и семейства; 

3. Проведени 30 срещи с родители и семейства;

4. Разпространени информационни материали и образователни материали.

VI. ИЗИСКВАНИЯ ЗА КВАЛИФИКАЦИЯ И БАЗА ЗА ОЦЕНЯВАНЕ

Профил на кандидатите

Кандидатите  трябва да отговарят на следните изисквания за специализация и експертиза:

А.  Основни изисквания 
· да са физически лица;

· да имат завършено средно / основно/образование;

· да познават местните уязвими общности в община  , техните културни особености, език, традиции и т.н.;

· да притежават комуникативни умения и умения за работа в екип;

· да не са осъждани за умишлено престъпление от общ характер;

· да не са служители в държавна, областна или общинска администрация или в други държавни/общински предприятия и институции;

· да не са в конфликт на интереси;

· да не са участвали в разработването на Проект  „С отговорност и грижа за децата от 0 до 7 години от община Стралджа -2”, община Стралджа  
Б. Специфични изисквания  

Ще се счита за предимство:   
· да имат практически опит в работа с уязвими деца и семейства или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

· да познават местните уязвими общности в община  Стралджа, техните културни особености, език, традиции при отглеждане на децата, включително и на деца с увреждания;

· да познават спецификата на социалната работа с различни уязвими групи.

VІI. ПРОДЪЛЖИТЕЛНОСТ НА ИЗПЪЛНЕНИЕ НА ЗАДАЧАТА

Медиаторът  трябва да работи   01.07.2017г. – 31.08.2017г.   Услугите по Договора ще се предоставят за период от  2 месеца. 
Заплащането на медиаторът  ще  е в размер на 540 лв на месец.
Разходите за командировъчни, дневни, транспортни разходи няма да се заплащат отделно.

VІІI. ЗАДЪЛЖЕНИЯ НА МЕДИАТОРА ПО ОТЧИТАНЕ НА РАБОТАТА

Медиаторът ще работи в тясна връзка с екипа за управление на Проект „С отговорност и грижа за децата от 0 до 7 години от община Стралджа - 2 ” на община  Стралджа и консултанти по проекта.

Медиаторът  ще изготвя месечни отчети за извършените от него дейности през изминалия месец на български език, които ще предоставя на Ръководителя на  услугите за преглед и одобрение от Ръководителя на проекта.  Заедно с отчета за извършените дейности през месеца ще представя и информация за постигнатите резултати
Приложение  Б

задължения на МЕДИАТОРЪТ по докладите
Медиаторът  ще подготвя и представя месечни доклади за напредъка на проекта на български език.

Всички доклади, отчитащи извършените дейности и предложения,  Ръководителят на услугите ще предоставя на Възложителя / ръководителя на проекта/ за одобрение на следния адрес:

гр. Стралджа

ул. Хемус № 12
  Медиаторът ще предоставя месечните си доклади на Ръ ководителя на  услугите по  проекта, за преглед, коментари, който ще ги предоставя на Ръководителя на проекта  за одобрение.

Възложителят/ ръководителя на проекта/  ще изпрати коментари по доклада, ако е необходимо, в срок от пет (5) дни след получаването на доклада и неговото одобрение ще бъде основание за извършване на плащането. 

